Pecica
Pecica (Hungarice: Pécska, Germanice Petschka, Croatice Pečka, Serbice Печка) oppidum Dacoromanicum in circulo Aradino est. Ad oppidum etiam vici Turnu, Sederhat atque Bodrogul Vechi pertinent.

Historia 
Oppidum Pecica anno 1335 nomine "Petk" primo in actis descriptum est, tum ad Regnum Hungaricum pertinuit. Saeculo 16 et 17 diu pars Imperii Ottomanici fuit. Tum iterum ad Hungariam transiit, quae postea cum Austria in Imperio Austro-Hungarico coniuncta est. Anno 1735 seditio agricolarum regionem turbabat. Anno 1918 Pecica cum tota regione pars Romaniae factum est.

Incolae 
Anno 2011 hic 12.762 homines vixerunt, inter eos 7.361 Dacoromani, 3.316 Hungarici, 996 Zingari atque 34 Germani vixerunt..

Nexus externi 

 Pagina officialis oppidi Pecicae (Dacoromanice)

Notae 

Urbes Romaniae